Harde werk wag as Maimane 3de termyn wil hê | Netwerk24
7 vas oor bedrog by NMB-metro
Vier voormalige munisipale amptenare is Donderdag vasgetrek weens hul beweerde rol by bedrog van byna R26 miljoen in die Nelson Mandelabaai-metro.
Opod bekyk skietdood van vrou tydens klopjag
Opod ondersoek 'n voorval waartydens 'n 33-jarige vrou Donderdag doodgeskiet is gedurende 'n klopjag in Lamontville in KwaZulu-Natal.
Tiener jok glo oor ontvoering deur Nigeriërs
'n Tiener van Noordwes is in die moeilikheid nadat sy glo gejok het oor drie Nigeriërs wat haar kwansuis ontvoer het.
Akani: 'Ek is vir niemand bang'
Die wete dat die Suid-Afrikaanse publiek by die Olimpiese Spele in Tokio 'n medalje van hom verwag, is vir Akani Simbine meer 'n hupstoot as 'n las.
Rassie 'sal wegstap' as hy moet ná skokvideo
As Nic Berry Sondag reeds op die Bokke se navrae gereageer het, sou dit nie vir Rassie Erasmus nodig gewees het om 'n video te maak oor al Berry en sy mede-wedstrydbeamptes se flaters nie.
Hoogtepunte – dag 6: Tatjana-hulle skitter; Chad se Spele eindig
Sakelui kan jaar vat om te herbou, maan Patel
Die regering gaan ondernemings op verskeie maniere probeer help om weer op die been te kom ná die onluste.
Nee vir bier, ja vir bokswyn!
Die jongste algehele drankverbod van vier weke het die drankbedryf meer as R7,6 miljard se verlore verkope gekos.
As jy entstof weier, is premie hoër – Discovery Life
Diegene wat gekant is teen inentings, gaan benadeel word wanneer hulle by Discovery Life 'n nuwe lewenspolis wil uitneem.
Dis binne die regering se vermoë om die armoede in die land uit te roei. Maar om dit aan te pak verg politieke wil, skryf Raymond Willemse, wat 'n gesprek oor dié tema bygewoon het.
GoDriveIn danksy vlak 3 weer in volle gang
Die bestuur van die GoDriveIn-inryteater in Soutrivier, Kaapstad, sê ook hulle is verlig dat hulle ná vier weke uiteindelik weer hul deure kan oopmaak.
BritBox bied van Augustus voorste Britse TV-vermaak
Kykers wat gek is na Britse TV-reekse kan van vroeg Augustus hul sit kry vir die beste uit dié land.
KYK: Lieb Bester gedenk met foto's uit sy loopbaan
Lieb Bester, wat Woensdag iter ruste gelê is, het in die 1970's in sy eerste rolprent al harte gesteel, maar hy het geen toneelopleiding gehad nie.
Mei-bruide: Groep 1
Jy kan van vandag af stem vir jou gunstelingbruid uit die eerste groep Mei-bruide in Beeld se Bruid van die Jaar-kompetisie.
Harde werk wag as Maimane 3de termyn wil hê
Deur Philda Essop 14 Mei 2019 18:06
Mmusi Maimane, DA-leier, is veilig in sy posisie vir die volgende twee jaar, maar hy sal moet hard werk as hy 'n derde termyn as partyleier beoog.
Senior DA-leiers wat op die party se federale uitvoerende raad dien, het Maandag verklaar dat hulle kollektief daarvoor verantwoordelikheid neem dat die party vir die eerste keer in 'n algemene verkiesing veld verloor het. Steun vir die party het teruggesak van 22,23% in 2014 se algemene verkiesing na 20,77%.
Mmusi Maimane, leier van die DA. Foto: Mlungisi Louw
Partyleiers staan egter bankvas agter Maimane en het aangedui dat hy as partyleier sal aanbly tot die partykongres wat vir 2021 geskeduleer is.
Die DA sal hul tydsberekening vir dié kongres fyn moet beplan omdat die volgende munisipale verkiesing ook in dié jaar plaasvind. 'n Ingeligte in die DA verwag egter dat die partykongres vir ná afloop van die 2021-verkiesing geskeduleer sal word, sodat Maimane steeds die verkiesingsveldtog kan lei.
Maimane het Maandagaand alle partyverteenwoordigers en aktiviste in 'n brief bedank vir hul rol in die verkiesingsveldtog en volle verantwoordelikheid vir die stemuitslag aanvaar.
Die veld wat die party verloor het, was volgens hom bloot 'n "tydelike terugslag". 'n Onafhanklike ontleding vir die rede vir die uitslae sal gedoen word. Hy beplan ook om elke provinsiale struktuur te besoek om eerstehands te hoor watter veranderinge noodsaaklik is. "Ons kan dit nie bekostig om 'n tydperk van selfvernietiging in te gaan nie. Ons kan dit ook nie bekostig om nie 'n tydperk van konstruktiewe verandering te ondergaan nie," lui sy brief.
Athol Trollip, DA-voorsitter, sowel as Joe McGluwa, DA-leier in Noordwes, het Dinsdag by navraag gesê Maimane "gaan nêrens heen nie" en dat hy nóg 'n termyn verdien.
'n Ingeligte in die DA het op haar beurt gesê almal het Maandag in die federale raad se vergadering openhartig gepraat en hulle "staan bankvas" agter Maimane. "Selfs 'n paar wat openlik in die verlede teen hom uitgepraat het, steun hom," het sy gesê.
Ingevolge die DA se federale grondwet kan 'n partykongres – wat elke drie jaar plaasvind – voor die geskeduleerde tyd afgedwing word. Dit kan saamgeroep word as 'n tweederdemeerderheid van die federale raad en die uitvoerende leierskap dit versoek of deur 'n petisie wat deur minstens 5 000 partylede onderteken is.
Daniel Silke, politieke ontleder, het Dinsdag gesê dit is belangrik dat Maimane gesien word om die konsultatiewe proses te lei waartydens die partystrukture geraadpleeg sal word. "Ek dink die partylede en takke sal daarop aandring dat hy duideliker, meer vaste standpunte sal inneem en van voor sal leiding neem. Ek dink hulle sal oortuig moet word dat hy sy leierskapstyl sal verander en aanpas. Sy standpunte wat beleid betref, was tot dusver taamlik vaag. Hulle sal antwoorde van hom wil hê, maar oortuigende antwoorde."
Prof. Mcebisi Ndletyana, politieke ontleder aan die Universiteit van Johannesburg, het gesê Maimane sal sy eie party daarvan moet oortuig dat sy visie van 'n een Suid-Afrika vir almal die roete is wat die DA moet inslaan. Die stemuitslag het die probleme in die party ontbloot, wat niks met Maimane te doen het nie, maar met die ideologiese beleidsrigtings van die party. Dit het veroorsaak dat die DA nie genoeg swart kiesers kon oortuig nie. Wit kiesers was ook nie tevrede nie, wat veroorsaak het dat dit steun aan beide kante verloor het, sê Ndletyana.
"Hy moet die party oortuig sy visie van een Suid-Afrika vir almal is steeds een wat die moeite werd is om na te jaag. As hulle nie in dié visie glo nie, sal die party verder agteruitgaan."